

**KAZLŲ RŪDOS SAVIVALDYBĖS ADMINISTRACIJOS
TEISĖS IR VIEŠŲJŲ PIRKIMŲ SKYRIUS**

Biudžetinė įstaiga. Atgimimo g. 12, LT-69443 Kazlų Rūda.
Duomenys kaupiami ir saugomi Juridinių asmenų registre, kodas 188777932
Skyriaus duomenys: Atgimimo g. 12, LT-69443 Kazlų Rūda, tel.: (8 343) 68 627 / 95 276, el. p. teise@kazluruda.lt

|  |  |  |  |  |  |
| --- | --- | --- | --- | --- | --- |
| Kazlų Rūdos savivaldybės tarybai |  |  |       | Nr.  |       |
| Į  |       | Nr.  |       |
|  |

**AIŠKINAMASIS RAŠTAS**

**DĖL KAZLŲ RŪDOS SAVIVALDYBĖS TARYBOS 2023-05-29 SPRENDIMO NR. TS-111 „DĖL KAZLŲ RŪDOS SAVIVALDYBĖS TARYBOS VEIKLOS REGLAMENTO
REDAKCINĖS KOMISIJOS SUDARYMO IR JOS VEIKLOS NUOSTATŲ
PATVIRTINIMO“ PAKEITIMO**

2023 m. rugsėjo 13 d.

 Kazlų Rūda

1. **Sprendimo projekto rengimą paskatinusios priežastys**.

**Kazlų Rūdos savivaldybės taryba 2023-05-29 sprendimu Nr. TS-111 „*Dėl*** ***Kazlų Rūdos savivaldybės tarybos veiklos reglamento redakcinės komisijos sudarymo ir jos veiklos nuostatų patvirtinimo*“ sudarė Kazlų Rūdos savivaldybės tarybos (toliau – Taryba) veiklos reglamento redakcinę komisiją (toliau – Komisija) ir patvirtino jos veiklos nuostatus (toliau – Nuostatai). Komisijos pirmininke paskirta Jurgita Šnirpūnaitė, Tarybos narė.**

**2023-08-21 Kazlų Rūdos savivaldybėje gautas Jurgitos Šnirpūnaitės 2023-08-21 pranešimas „Dėl nedalyvavimo komisijų veiklose“ (gavimo reg. Nr. EL-19496, 2023-08-21). Tarybos narė informuoja, kad pageidauja nebūti Komisijos sudėtyje ir nuo 2023-08-22 nedalyvauti jos veikloje.**

**Lietuvos Respublikos vietos savivaldos įstatymo (toliau – VSĮ) 15 straipsnio 2 dalies 1 punktas numato, kad i**šimtinė savivaldybės tarybos kompetencija yra reglamento tvirtinimas. Minėto straipsnio 4 ir 5 dalys apibrėžia, kad išimtinė savivaldybės tarybos kompetencija taip pat yra ir savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas, jų nuostatų tvirtinimas bei savivaldybės tarybos komitetų ir komisijų pirmininkų ir pirmininkų pavaduotojų skyrimas (išskyrus šiame įstatyme nustatytas išimtis).

VSĮ 22 straipsnio 1 dalis nustato, kad savivaldybės tarybos sprendimu arba mero siūlymu, išskyrus Etikos komisiją ir Antikorupcijos komisiją, gali būti sudaromos nuolatinės (tos kadencijos laikotarpiui) bei laikinosios (atskiriems klausimams nagrinėti) komisijos. SVĮ 22 straipsnio 4 dalis nustato, kad savivaldybės tarybos sudaromos komisijos pirmininku tarybos sprendimu gali būti skiriamas tik nepriekaištingos reputacijos, kaip ji yra apibrėžta šio įstatymo 11 straipsnyje, tarybos narys. Nuostatų 5 punktas apibrėžia, kad „*Komisija sudaroma, Pirmininkas ir jo pavaduotojas paskiriami Savivaldybės tarybos sprendimu jos įgaliojimų laikui*“. Tačiau, yra pažymėtina, kad SVĮ ir Nuostatai nenumato, kad Tarybos narys, būdamas paskirtas komisijos / Komisijos pirmininku, negalėtų atsisakyti šių pareigų.

Atsižvelgiant į teisinį reglamentavimą, Komisijos pirmininku gali būti paskirtas kitas Tarybos narys.

1. **Sprendimo tikslas** – pakeisti **Kazlų Rūdos savivaldybės tarybos 2023-05-29 sprendimo Nr. TS-111 „Dėl Kazlų Rūdos savivaldybės tarybos veiklos reglamento redakcinės komisijos sudarymo ir jos veiklos nuostatų patvirtinimo“ 1.1 papunktį, vietoje esamo Komisijos pirmininko įrašant naujo Tarybos paskirto Tarybos nario (Komisijos pirmininko) vardą ir pavardę.**
2. **Teisinis pagrindas**. **Lietuvos Respublikos vietos savivaldos įstatymo 15 straipsnio 2 dalies 1, 4 ir 5 punktai, 22 straipsnio 1 ir 4 dalys.**
3. **Galimos pasekmės**. Neigiamų pasekmių nenumatyta.
4. **Teisės aktai, kuriuos reikės pakeisti ar panaikinti priėmus šį sprendimą**. Nėra.
5. **Biudžeto lėšų poreikis jam įgyvendinti.** Šio sprendimo įgyvendinimui Savivaldybės biudžeto lėšų nereikės.
6. **Antikorupcinis vertinimas.** Sprendimo projekto antikorupcinis vertinimas neatliekamas.

|  |  |  |
| --- | --- | --- |
| Vyriausiasis specialistas, laikinai atliekantis Teisės ir viešųjų pirkimų skyriaus vedėjo funkcijas |  | Dainius Vasiliauskas |